Селфи тыелырмы?

	Селфины тыярга кирәк дигән фикерләр Россия матбугат битләрендә әледән-әле күренеп ала. Россия армиясендә хәрби техника янында селфи ясауны тыя торган канун кабул итәргә кирәк дигән фикерне коммунистлар партиясе күтәреп чыккан иде инде.	 Хәрби техника фонында фотога төшү дөньяның күп армияләрендә тыелган. Шул исәптән, Америка Кушма Штатларында да. Социаль челтәрләрдә әхлакка бик сыеп бетмәгән фотоларны урнаштыру да төрле низагларга сәбәп була башлады. Бигрәк тә, эш урыннарыннан алынган фотоларны киң аудитория карамагына урнаштыру җәмгыятебездә популярлашып китте. Кайберәүләр чик-чаманы да югалта, дип саный психологлар да. Казанда укучы студент - булачак бер шәфкать туташының операция өстәле янында авыруның эчке әгъзаларын тотып төшкән фотолары өчен тәнкыйть утына тотылуы хәтерегездәдер. Бу факт халык арасында шактый тискәре фикерләр тудырды. 
	Мөршидә КЫЯМОВА	
Интертат.ру

	№   | 03.03.2015	


